രവി ശാസ്ത്രിയുടെ നിലവിലെ അവസ്ഥ വെച്ച് ധോണിയുടെ വരവ് ഗുണകരം തുറന്നു പറഞ്ഞ് കപില് ദേവ് ടി20 ലോക കപ്പ് ടീമിനൊപ്പം മുന് നായകന് എം.എസ് ധോണിയെ എത്തിച്ച നീക്കം മികച്ചതാണെന്ന് ഇതിഹാസ താരം കപില് ദേവ്. വിരമിച്ച അധിക കാലം കഴിയും മുമ്ബോ ഒരു താരത്തെ ടീമിന്റെ ഉത്തരവാദിത്വം ഏല്പ്പിക്കുന്നതില് തനിക്ക് യോജിപ്പില്ലെന്ന് പറഞ്ഞ കപില്, എന്നാല് ലോക കപ്പിനായി മാത്രമുള്ള ഈ നീക്കം ടീമിനവ് ഗുണം ചെയ്യുമെന്ന് അഭിപ്രായപ്പെട്ടു. ഇത് ഒരു നല്ല തീരുമാനമാണ്. ഒരു ക്രിക്കറ്റ് കളിക്കാരന് വിരമിച്ചുകഴിഞ്ഞാല് മൂന്ന്നാല് വര്ഷങ്ങള്ക്ക് ശേഷം മാത്രമേ ടീം സെറ്റപ്പിലേക്ക് മടങ്ങിവരൂ എന്ന അഭിപ്രായമാണ് എനിക്ക് എപ്പോഴും ഉള്ളത്, എന്നാല് ലോക കപ്പിനോടനുബന്ധിച്ച് ഇത് ഒരു പ്രത്യേക കേസ് പോലെ തോന്നുന്നു. രവി ശാസ്ത്രി കോവിഡ് ബാധിതനായതിനാല് ഇത് ഒരു പ്രത്യേക കേസായി കാണുന്നു കപില് ദേവ് പറഞ്ഞു. ഇന്ത്യന് ക്രിക്കറ്റ് ടീമിന്റെ സപ്പോര്ട്ട് സ്റ്റാഫെന്ന നിലയില് ധോണിയുടെ ആദ്യ ചുവടുവെയ്പ്പാണിത്. നിലവിലെ പരിശീലകന് രവി ശാസ്ത്രിയുടെ അവസാന ടൂര്ണമെന്റാണ് ടി20 ലോക കപ്പ് എന്നത് ധോണിയുടെ വരവിനെ കൂടുതല് ചര്ച്ചയ്ക്ക് വിഷയമാക്കുന്നുണ്ട്. ദേശീയ ടീമിന്റെ പരിശീലക വേഷത്തില് ധോണിയെ എത്തിക്കുന്നതിനുള്ള പദ്ധതിയുടെ തുടക്കമായാണ് ഈ നീക്കം വിലയിരുത്തപ്പെടുന്നത്.